વિના કોઈ વાંકે માધવન દંડાઈ ગયો હતો. એ વખતે તો ઝાઝા લોકો જાણતાં નહોતા મધુરિમાની આ માનસિક માંદગીને પણ મધુરિમા માનસિકપણે અસ્થિર હતી એની વાત ત્યારે જ જગજાહેર થઇ ગઈ હતી. તે છતાં દંડ મળ્યો હતો માધવનને. એ હતો બદનામીનો, આવી પાગલને પરણ્યો માત્ર એના બાપની મિલકત માટે ને!! બસ એ મહેણું જિંદગીભરનું બની ગયું. માધવને એ પછી પાર્ટીઓમાં જવું આવવું લગભગ બંધ કરી દીધું હતું. પણ આજની વાત જુદી હતી અને હવે પોતાનો સમય પણ અલગ હતો.